CELEX: 32020Q1223(01)
Language: bg
Date: 2020-12-14 00:00:00
Title: Решение № 19-2020 на Сметната палата от 14 декември 2020 година относно изменението на член 19 от нейния Процедурен правилник

23.12.2020   
               
               
                  BG
               
               
                  Официален вестник на Европейския съюз
               
               
                  L 434/66
               
            
         РЕШЕНИЕ № 19-2020 НА СМЕТНАТА ПАЛАТА
         от 14 декември 2020 година
         относно изменението на член 19 от нейния Процедурен правилник
         СМЕТНАТА ПАЛАТА,
         като взе предвид Договора за функционирането на Европейския съюз, и по-специално член 287, параграф 4, пета алинея от него,
         като взе предвид одобрението на Съвета от 23 ноември 2020 г.,
         като има предвид:
         
                     (1)
                  
                  
                     В Процедурния правилник на Сметната палата („Палатата“) не се предвижда възможност тя да приема решения дистанционно, а именно, с помощта на видеоконферентна или телефонна връзка, при изключителни ситуации, представляващи форсмажорни обстоятелства.
                  
               
                     (2)
                  
                  
                     За да може Палатата да приема своите решения дистанционно при изключителни ситуации, които представляват форсмажорни обстоятелства, и да се осигури непрекъснатост на процеса на вземане на нейните решения при такива обстоятелства, е необходимо да се измени нейния Процедурен правилник,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 19 от Процедурния правилник на Сметната палата се изменя, както следва:
            
               
                  „Член 19
                  Процедура за вземане на решения
                  
                     1.   Палатата приема решения по време на официалните си заседания, с изключение на случаите на прилагане на писмената процедура, установена в член 25, параграф 5.
                  
                  
                     2.   При надлежно обосновани и извънредни ситуации, които представляват форсмажорни обстоятелства, определени от председателя, по-специално: свързани с общественото здраве сериозни кризи, природни бедствия или терористични актове, Сметната палата може да приема решенията по време на официални заседания чрез дистанционна сесия, а именно, чрез видео- или телефонна конференция, в която членовете могат да участват или от Палатата, или от друго място. Председателят свиква и ръководи такива заседания и отговаря за правилното им провеждане. Писмената процедура, предвидена в член 25, точка 5, се прилага mutatis mutandis.
                  
                  
                     3.   Параграф 2 се прилага за заседанията на съставите и комитетите. Ръководителят или председателят на съответния одитен състав или комитет свиква и ръководи такива заседания и отговаря за правилното им провеждане.
                  
                  
                     4.   Решенията, предвидени в чл. 4, параграф 4, чл. 7, параграф 2 и чл. 13, параграф 1, които се приемат чрез тайно гласуване, могат да бъдат приети от Палатата на дистанционни сесии, съгласно параграф 2 от настоящия член, при условие че се гарантира тайната на гласуването.“
                  
               
            
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 14 декември 2020 година.
            
               
                  За Сметната палата
               
               Klaus-Heiner LEHNE
               
                  Председател